recursal/SuperWikiNEXT-32B huggingface dataset:
**Սերժանտ Ջոյս Կիլմերի եռանկյունի** (անգլ.՝ Sgt. Joyce Kilmer Triangle), հասարակական այգի Բրուքլինում։ Տարածքը կազմում է 4 մ². Նյու Յորքի ամենափոքր այգին է Լյուկ Լանգ Սքվերի հետ միասին:

Կոչվել է ի պատիվ ամերիկացի գրող Ջոյս Կիլմերի (անգլ.՝ Joyce Kilmer), որը զոհվել է Առաջին համաշխարհային պատերազմում:

Ջոյս Կիլմեր
-----------

Ջոյս Կիլմերը ռազմաճակատում
Ալֆրեդ Ջոյս Կիլմերը ծնվել է Նյու Ջերսի նահանգի Նյու Բրանսուիկ քաղաքում։ Ռատգերսի նաապատրաստական դպրոցն ապարտելուց հետո ընդունվել է Ռատգերսի քոլեջ (ներկայում՝ Ռատգերս համալսարան), որտեղից հետագայում տեղափոխվել է Կոլումբիայի համալսարան, որտեղ 1908 թվականին ստացել է արվեստի բակալավրի կոչում։ 1909 թվականին Ջոյս Կիլմերն աշխատանքի է տեղավորվել որպես բառարանի խմբագիր։ Երեք տարի անց նա դարձել է անգլիկան եկեղեցու կողմից հրատարակվող *The Churchman* թերթի գրական խմբագիր։ Դրանից մեկ տարիա անց՝ 1913 թվականին, Ջոյս Կիլմերն իր կարիերան աշխատանքի է անցել The New York Times-ում։ Նույն թվականին նա գրել է «Ծառեր» (անգլ.՝ Trees) քնարական պոեմը, որ նրան մեծ ճանաչում է բերել երկրում։

1917 թվականին Ջոյս Կիլմերը, լինելով ընտանիքի միակ կերակրողը և իրավունք ունենալով չզորակոչվել, կամավոր դարձել է հետևակ զինվոր։ Ռազմաճակատում նա կարճ ժամանակ անց ստացել է սերժանտի կոչում։ Կիլմերը տեղափոխվել է ծառայելու ռազմական հետախուզությունում, բայց շարունակել է գրական գործունեությունը և պարբերաբար հոդվածներ է գրել *Stars and Stripes* ռազմական շաբաթաթերթի համար։ 1918 թվականի հուլիսի 30-ին Մառնի ճակատամարտում Ջոյս Կիլմերը զոհվել է դիպուկահարի կրակոցից։ Ըստ այդ ժամանակվա մի շարք պարբերականների՝ Ջոյս Կիլմերը եղել է 20-րդ դարի սկզբի լավագույն հրապարակախոսների շարքում:

Այգու պատմություն
-----------------

Սքվերն առաջացել է նրա շուրջը գտնվող փողոցների վերանախագծման արդյունքում։ Այն Ջոյս Կիլմերի պատվին կոչելու գաղափարը եղել է դեռ 1920 թվականին։ Այգու կարգավիճակ տարածքին տրվել է 1934 թվականին։ Մեկ տարի անց այն ստացել է իր ներկայիս անվանումը։
Եռանկյունու արևմտյան կողմում՝ արևմտյան 12-րդ փողոցի կողմից, տեղակայված է դրոշաձող։ Նստարանների շարքերի երկայքով տնկվել են կաղնիներ, որոնք իր պոեմում գովերգել է Կիլմերը։ Սքվերի մյուս կողմում տնկված են ծաղիկներ ու թփեր:

Ծանոթագրություններ
------------------

1. ↑  Tatiana Schlossberg (2015 թ․ ապրիլի 7). «New York Today: Striving for Success» (անգլերեն). The New York Times. Վերցված է 2016 թ․ հոկտեմբերի 25-ին.
2. ↑  «New York City's 20 tiniest parks, mapped - Joyce Kilmer Triangle» (անգլերեն). Curbed NY. Վերցված է 2016 թ․ հոկտեմբերի 22-ին.
3. ↑  *Robert Schmuhl* Ireland's Exiled Children: America and the Easter Rising. — Oxford University Press, 2016. — P. 72. — 224 p. — ISBN 0190224290
4. ↑  Михаил Соболев. «Треугольник Джойса Килмера». Русский базар. Վերցված է 2016 թ․ հոկտեմբերի 24-ին.
5. ↑  «Sgt. Joyce Kilmer Triangle» (անգլերեն). New York City Department of Parks & Recreation. Վերցված է 2016 թ․ հոկտեմբերի 24-ին.

Գրականություն
-------------

* *Leonard Benardo, Jennifer Weiss* Brooklyn by Name: How the Neighborhoods, Streets, Parks, Bridges, and More Got Their Names. — NYU Press, 2006. — P. 172. — 209 p. — ISBN 0814799450
**Էդուարդ Սարգսի Ղարիբյան** (նոյեմբերի 4, 1938(1938-11-04), Բաքու, Ադրբեջանական ԽՍՀ, ԽՍՀՄ - սեպտեմբերի 27, 2012(2012-09-27)), հայ բժիշկ, վնասվածքաբան-օրթոպեդ։ Բժշկական գիտությունների դոկտոր (1994), պրոֆեսոր (1995): Երևանի գլխավոր վնասվածքաբան-օրթոպեդ (1996 թվականից)։

Կենսագրություն
--------------

Էդուարդ Ղարիբյանը ծնվել է 1938 թվականիի նոյեմբերի 4-ին, Բաքվում, ծառայողի ընտանիքում։ 1962 թվականին Երևանի բժշկական ինստիտուտն ավարտելուց հետո աշխատել է Կիրովականի 2-րդ բուժմիավորումում՝ որպես վնասվածքաբան։ 1965 թվականին տեղափոխվել է Երևանի վնասվածքաբանության և օրթոպեդիայի ինստիտուտ և աշխատել որպես կրտսեր գիտաշխատող, այնուհետև՝ հետվնասվածքային բարդությունների բաժանմունքի վարիչ։ 1971 թվականից աշխատել է Երևանի պետական բժշկական համալսարանում, վնասվածքաբանության և օրթոպեդիայի ամբիոնում նախ որպես ասիստենտ, այնուհետև՝ դոցենտ, պրոֆեսոր։ Միաժամանակ, 1986 թվականից ղեկավարել է «Էրեբունի» բժշկական կենտրոնի 4-րդ կլինիկական հիվանդանոցի հետվնասվածքային ինֆեկցիոն բարդությունների բաժանմունքները, 1996 թվականից եղել է «Երևան» բժշկական կենտրոնի նույն բաժանմունքի ղեկավարը։ 1974 թվականին պաշտպանել է թեկնածուական ատենախոսությունը, այնուհետև զբաղվել օստեոգենեզի խթանման հարցերի ուսումնասիրությամբ։ 1994 թվականին պաշտպանել է դոկտորական ատենախոսություն։ Ղարիբյանը մեծ ուշադրություն է դարձրել վերջույթների դիաբետիկ անգիոպաթիայի հարցերին։

Աշխատանքները վերաբերում են մաթրիքսի օգնությամբ կեղծ հոդերի և չսերտաճած կոտրվածքների, ոսկրածուծաբորբի (օսթեոմիելիտ), շաքարախտից առաջացած բարդությունների բուժման, օզոնաբուժության հարցերին։ Ղարիբյանը բազմաթիվ գիտական աշխատությունների, ինչպես նաև, մի շարք գյուտերի, ռացիոնալիզատորական առաջարկությունների և մեթոդական ձեռնարկների հեղինակ է։ Բացի գիտամանկավարժական և պրակտիկ գործունեությունից, Ղարիբյանը զբաղվել է հասարակական գործունեությամբ, եղել է ՀՀ վնասվածքաբանների և օրթոպեդների ասոցիացիայի անդամ, 1996 թվականից՝ Երևանի գլխավոր վնասվածքաբան։

Անդամակցություն
---------------

* ՌԴ բնական ԳԱ թղթակից անդամ (2001)։
* Փարիզի «Արարատ» միջազգային ակադեմիայի անդամ (2001)։
* Եվրոպայի բնական գիտությունների ակադեմիայի (ԵԲԳԱ, Գերմանիա) իսկական անդամ (2002)։

Պարգևներ
--------

* ՀԽՍՀ ԺՏՆՑ-ի ոսկե մեդալ։
* Մ. Հերացու անվան ԵՊԲՀ-ի անվանական ոսկե մեդալ։
* ԵԲԳԱ-ի Էռլիխի մեդալ (2002)։

Գրականություն
-------------

* Эдуард Саркисович Гарибян, Вопросы теории и клинической медицины, т. 1, № 6, 1998.

Ծանոթագրություններ
------------------

1. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։
2. ↑  «Հիշատակի խոսք. պրոֆեսոր Էդուարդ Սարգսի Ղարիբյան». *www.med-practic.com*. Վերցված է 2019 թ․ օգոստոսի 1-ին.
3. ↑  *www.raen.am*. Վերցված է 2019 թ․ օգոստոսի 1-ին. `{{cite web}}`: Missing or empty `|title=` (օգնություն)
**Բուդդիզմի դրոշ**, բուդդիզմի խորհրդանիշներից մեկը։ Ստեղծվել է 1885 թվականին Կոլոմբոյի կոմիտեի (*Colombo Committee*) կողմից Շրի Լանկայում՝ որպես բուդդայական հավատքի և խաղաղության խորհրդանիշ։

Նկարագրություն
--------------

Բաղկացած է հինգ ուղղահայաց շերտերից (կապույտ (*Nila*), դեղին (*Peeta*), կարմիր (*Lohitha*), սպիտակ (*Odata*) և նարնջագույն (*Manjesta*)), որոնցից յուրաքանչյուրը զբաղեցնում է լայնության 1/6 մասը։ Վեցերորդ մասը բաղկացած է հինգ հորիզոնական շերտերից, որոնք կրկնում են ուղղահայաց շերտերի գույները (տակից նարնջագույն)։ Որպես բուդդիստների միջազգային դրոշ՝ ճանաչվել է Բուդդիստների համաշխարհային կոնգրեսում 1952 թվականին։ Կան այս դրոշի մի շարք փոփոխված տարբերակներ։

Նշանակություն
-------------

Դրոշի հինգ գույները խորհրդանշում են Բուդդայի արտանետած աուրայի հինգ գույները, երբ նա լուսավորություն է ստացել։ Բուդդայի մազերի կապույտ գույնը նշանակում է կարեկցանք բոլոր էակների հանդեպ, մաշկի դեղինը նշանակում է անհետևողական ճանապարհ, որին պետք է հետևել, մարմնի կարմիր գույնը նշանակում է օրհնություն, որը տալիս է Բուդդայի ուսմունքը, ոսկորների և ատամների սպիտակ գույնը խորհրդանշում է Բուդդայի ուսմունքի հստակությունը և ազատությունը, իսկ ափի, կրունկների, շուրթերի նարնջագույնը նշանակում է Բուդդայի ուսմունքի անասելի իմաստությունը։

Ծանոթագրություններ
------------------

1. 1 2 3  «Buddhism» (անգլերեն) — Компилляция различных описаний флага. Արխիվացված է օրիգինալից 2010 թ․ հոկտեմբերի 30-ին. Վերցված է 2010 թ․ հոկտեմբերի 29-ին.
2. ↑  «RHE- Universal Buddhist Flag» (անգլերեն). Արխիվացված է օրիգինալից 2011 թ․ փետրվարի 17-ին. Վերցված է 2010 թ․ հոկտեմբերի 29-ին.

Արտաքին հղումներ
----------------

* Ashley de Abrew. «Five colour Buddhist flag» (անգլերեն). Daily News. Արխիվացված է օրիգինալից 2012 թ․ մայիսի 26-ին. Վերցված է 2010 թ․ հոկտեմբերի 29-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բուդդիզմի դրոշ** կատեգորիայում։ |
Ստամբուլի Իսթիքլյալ պողոտան
**Իսթիքլյալ պողոտա** (թուրքերեն՝ İstiklâl Caddesi), Ստամբուլի ամենահայտնի պողոտաներից մեկը, որը գտնվում է քաղաքի եվրոպական հատվածում` Բեյօղլու թաղամասում։ Այն սկսվում է Թաքսիմ հրապարակից և ձգվում է մինչև Ոսկեղջյուր։ Այն ունի մոտ 1,4 կիլոմետր երկարություն։ Իսթիքլյալ պողոտան ունի բումերանգի տեսք։ Պողոտայի վրա է գտնվում Գալաթասարայի վարժարանը։

Փողոցի պատմությունը
-------------------

Սուրբ Անտոնիոս Պադուանցու տաճարը
Փողոցի պատմությունը սկսվում է XV դարից, երբ Իսթիքլյալ պողոտայի տեղանքում սկսեցին հայտնվել առաջին մուսուլմանական բնակավայրերը։ Այս ընթացքում արդեն կառուցվել էր Գալաթայի աշտարակը և շրջանում էին գտնվում Կ.Պոլսի դարպասները։ Մինչ այս, տեղանքում` բլրի վրա, եղել է փոքրիկ անտառ։ Հաջորդ դարասկզբին` Սուլեյման I-ի կառավարման օրոք Իսթիքլյալի տարածքում սկսեցին կառուցվել իսլամական շինություններ։ Այս տարածքը սկսեց մեծապես հետաքրքրել եվրոպացիներին, ովքեր սկսեցին այստեղ կառուցել իրենց տները, բացեցին արհեստանոցներ և խանութներ։ Աստիճանաբար փողոցը, որը այդ ժամանակ կրում էր *Cadde-i Kebir* (*Գլխավոր պողոտա*) անվանումը, դարձավ առևտրի և արհեստների կենտրոն։ 1628 թվականին ֆրանսիացի կաթոլիկները այս տեղանքում ստացան տարածք` եկեղեցի կառուցելու համար։ Հիմա այստեղ է գտնվում Սուրբ Լյուդովիկ Ֆրանսիացու տաճարը, որը հայտնի է որպես Բեյօղլուի առաջին լատինական եկեղեցի։

XX դարի 50-ական թվականներին Բեյօղլուն սկսեց մեծապես բնակեցվել և վերակառուցվել, որը անմիջականորեն կապված էր բարեփոխումների հետ։ 1955 թվականի սեպտեմբերին Իստիկլյլալը եղել է ցույցերի կարևոր տեղամասերից մեկը։

Իսթիքլյալն այսօր
----------------

Տրամվայ Իսթիքլյալ պողոտայում
XXI դարում Իսթիքլյալը համարվում է զբոսաշրջիկների կողմից ամենաայցելվող վայրերից մեկը Ստամբուլում։ Պողոտայի վրա տեղակայված են մի շարք հանրահայտ հագուստի, զարդերի, աքսեսուարների բրենդների խանութներ, սրճարաններ, թուրքական և եվրոպական խոհանոցների մասնագիտացմամբ ռեստորաններ։ Պողոտայով ընթանում է հայտնի Ստամբուլի տրամվայը։ Մի շարք կառույցներ, որոնք տեղակայված են պողոտայի վրա, համարվում են ճարտարապետական գլուխգործոցներ։ Պողոտայի վրա են գտնվում նաև մի շարք երկրների հյուպատոսություններ` Ֆրանսիայի, Հունաստանի, Նիդեռլանդների, Ռուսաստանի, Իսպանիայի, Շվեդիայի և Մեծ Բրիտանիայի։

Իսթիքլյալը համարվում է նաև ցույցերի և բողոքի ակցիաների անցկացման վայր։ Ամենահայտնին 2013 թվականի ցույցերն էին, որոնք այնուհետև Ստամբուլից անցավ նաև Թուրքիայի այլ քաղաքներ։

Ծանոթագրություններ
------------------

1. ↑  «Paroisse Saint-Louis des Français Istanbul» (ֆրանսերեն). st-louis-des-francais-istanbul.org. Վերցված է 2015 թ․ մարտի 23-ին.
2. ↑  Binnaz Tugba Sasanlar (2006). «A Historical Panorama of an Istanbul Neighborhood: Cihangir from the Late Nineteenth Century to the 2000s» (PDF) (անգլերեն). www.levantineheritage.com. Վերցված է 2015 թ․ մարտի 23-ին.

Արտաքին հղումներ
----------------

* «İstiklalCaddesi.net (A news website of the Avenue)» (թուրքերեն). www.istiklalcaddesi.net. Արխիվացված է օրիգինալից 2021 թ․ հունվարի 25-ին. Վերցված է 2015 թ․ մարտի 23-ին.
* «Istiklal Cadessi Веб-камера» (թուրքերեն). www.ibbtube.com. Վերցված է 2015 թ․ մարտի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իսթիքլյալ պողոտա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Միացյալ Համաշխարհային քոլեջ Թաիլանդում** (անգլ.՝ **U**nited **W**orld **C**ollege **T**hailand **I**nternational **S**chool (**UWCT**), թաի.՝ VKUรระเทททยรรงเรียนนนนาาา) միջազգային դպրոց՝ 2-18 տարեկան երեխաների համար և գիշերօթիկ դպրոց՝ 16-18 տարեկան երեխաների համար։ Այն կրթություն է ապահովում միջազգային բակալավրիատի ծրագրով (IB Primary Years Programme, en\_IB Middle Years Programme, en\_IB Diploma Programme), և համարվում է «Միացյալ Համաշխարհային Քոլեջներ» շարժման 18 քոլեջներից մեկը։ Դպրոցը հիմնադրվել է 2008 թվականին և մինչև 2016 թվականին «Միացյալ Աշխարհի Քոլեջներ» շարժման միանալը, կրում էր «Պխուկետի միջազգային ակադեմիա» (Phuket International Academy Day School, PIADS ) անվանումը.

Դպրոցը գտնվում է արևադարձային «Խաո Պրա Տեո» անձրևային ջունգլիների ազգային պարկի ստորոտում՝ (թաի.՝ เตตห้ามล่าสัตว่่าเ .าพระททว, անգլ.՝ Khao Phra Thaeo Non-Hunting Area) Թաիլանդի Պխուկետ կղզում։ Քոլեջը գտնվում է wellness «Tanyapura» սպորտային համալիրի հարևանությամբ և 2019 թվականի ապրիլի 21-ից «Wayback Machine»-ում (անգլ.՝ Thanyapura), որը հանդիսանում է շահույթ չհետապնդող գործընկեր՝ մասնագիտացած պրոֆեսիոնալ մարզիկների մարզման մեջ։ Այսպիսով, դպրոցի աշակերտները հնարավորություն ունեն մուտք գործել համալիրի ենթակառուցվածքներ, ինչպես նաև սպորտային, առողջարարական և հոգեբանական ծրագրերին, ինչպես դպրոցական ծրագրի շրջանակներում, այնպես էլ որպես լրացուցիչ դասընթացներ՝ մասնագիտական աճի կամ ակտիվ հանգստի համար՝ կախված նրանց հետաքրքրություններից։ Դրա շնորհիվ աշակերտներն ու շրջանավարտները պարբերաբար մասնակցում և մրցանակային տեղեր են զբաղեցնում տեղական և միջազգային մրցումներում, ներառյալ Հարավասիական խաղերը և Օլիմպիական խաղերը։

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑
2. ↑  «UWC Thailand». *UWC Thailand*. Արխիվացված օրիգինալից 2021 թ․ սեպտեմբերի 18-ին. Վերցված է 18 сентября 2021-ին.
3. ↑  «Национальный парк Кхао Пра Тео (Khao Phra Thaeo National Park)». *ЗАГРАNИЦА*. Արխիվացված օրիգինալից 2021 թ․ սեպտեմբերի 18-ին. Վերցված է 18 сентября 2021-ին.
4. ↑  «Thanyapura Phuket». *UWC Thailand*. Արխիվացված օրիգինալից 2021 թ․ նոյեմբերի 23-ին. Վերցված է 18 сентября 2021-ին.
5. ↑  «3 Gold, 1 Silver and 2 Bronze medals» (անգլերեն). 2019.(չաշխատող հղում)
6. ↑  The Phuket News Com (2021 թ․ հուլիսի 30). «Phuket Sport: UWC swimming champ has Tokyo 2020 in her sights». *The Phuket News Com* (անգլերեն). Արխիվացված օրիգինալից 2021 թ․ հունիսի 28-ին. Վերցված է 2021 թ․ սեպտեմբերի 18-ին.
**Քրիստիան Թուլին** (անգլ.՝ Christian Braunmann Tullin, սեպտեմբերի 6, 1728(1728-09-06), Քրիստիանիա, Նորվեգիա - հունվարի 21, 1765(1765-01-21), Քրիստիանիա, Նորվեգիա),նորվեգացի բանաստեղծ, գործարար։ Նորվեգական գրականության առավել հայտնի դեմքերից։ Համարվում է Նորվեգիայի առաջին պրոֆեսիոնալ բանաստեղծներից մեկը, չնայած երբեք չի թողել պետական ծառայությունը։

Կենսագրություն
--------------

Քրիստիան Թուլինը ծնվել է Քրիստիանիայում (այժմ՝ Օսլո) 1728 թվականին։ Դեռևս մանկությունից շատ է ընթերցել։ Պատանի տարիքում Թուլինի ուսուցիչներից մեկը պատանու ուշադրությունը սևեռել է անգլիական գրականության վրա, որն ապագա բանաստեղծի վրա նկատելի ազդեցություն է ունեցել։ 1745 թվականից Թուլինը ուսանել է փիլիսոփայություն, նկարչություն, երաժշտություն, ինչպես նաև գերմաներեն ու ֆրանսերեն։ 1748 թվականին քննություն է հանձնել աստվածաբանությունից։ Ուսումնառությունից հետո հաստատվել է Քրիստիանիայում։ Ցանկացել է իրեն նվիրել աստվածաբանությանը, սակայն ուսանելով իրավունք, զբաղվել է առևտրով, որոշ ժամանակ ղեկավարել է փոշի արտադրող մի փոքր գործարան։ 1759 թվականին դարձել է քաղաքի մաքսային տեսուչի տեղակալ։ 1763 թվականին զբաղեցրել է Քրիստիանիայի քաղաքային կառավարչի պաշտոնը։ Գլխավորել է նաև մաքսային և ակցիզային վարչությունը (Board of Customs and Excise): Ամուսնացել է Մետտե Կրուշովի (Mette Kruchow) հետ, և ունեցել են մի քանի երեխաներ, որոնց թվում է հայտնի նորվեգական գործարար Կլաուս Թուլինը (1764-1830)։ Ժամանակակիցները Թուլինին համարել են դանիական-նորվեգական պոեզիայի ամենատաղանդավոր ներկայացուցիչներից մեկը։

Երկեր
-----

Թուլին *Samtlige Skrifter* (Ամբողջական երկեր) թողարկվել են Կոպենհագենում 1770-1773 թվականներին (երեք հատոր)։ Առաջին հատորում ընդգրկված են բանաստեղծությունները, երկրորդում և երրորդում՝ էսսեները։

Թուլինի հայտնի երկերից է «Մայիսյան օր» (1758) դասական ստեղծագործությունը։ 1760 թվականին լույս է տեսել «Նավագնացության առաջացումն ու դրա հետևանքները» գիրքը, որտեղ Թուլինը պատճառաբանում է քաղաքակրթության զարգացումը որպես նավարկության հետևանք։

Ծանոթագրություններ
------------------

1. 1 2 3 4  Store norske leksikon(նորվ.) — 1978. — ISSN 2464-1480
2. ↑  *Г. П. Бердников* История всемирной литературы. — Наука, 1988. — С. 258. — 783 с.
3. ↑  Генеалогическое исследование: Claus TULLIN (AFN: V6W9-X5)(չաշխատող հղում)
(անգլ.)
4. ↑  Noreng, Harald (2005). «Christian Braunmann Tullin». In Helle, Knut (ed.). *Norsk biografisk leksikon* (Norwegian). Vol. 9. Oslo: Kunnskapsforlaget. Վերցված է 2009 թ․ մարտի 22-ին.`{{cite encyclopedia}}`: CS1 սպաս․ չճանաչված լեզու (link)
5. ↑  «Немного о норвежской литературе и норвежских писателях». Скандинавская Книга. Արխիվացված օրիգինալից 2012 թ․ մայիսի 9-ին. Վերցված է 2010 թ․ սեպտեմբերի 2-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստիան Թուլին» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 90500209 · GND: 1055211454 · ISNI: 0000000025539919 · LCCN: n85083602 · NTA: 250455404 · VIAF: 67893205 · WorldCat VIAF: 67893205 |

 |

 |
**Առաջին համաշխարհային պատերազմի հերոսների հուշարձան** (ռուս.՝ Памятник героям Первой мировой войны), հուշարձան` տեղադրված Պսկով քաղաքում Առաջին համաշխարհային պատերազմի հարյուրամյակի կապակցությամբ, նվիրված այդ պատերազմում զոհված ռուս զինվորների և սպաների հիշատակին։

Պատմություն
-----------

Հուշարձանը կառուցվել է Ռուսական ռազմա-պատմական ընկերության նախաձեռնությամբ։ Ընկերության կողմից հայտարարված մրցույթում հաղթել է Ռուսաստանի Դաշնության ժողովրդական նկարիչ Սալավաթ Շչերբակովը:Հուշարձանի պատրաստման և տեղադրման նպատակով ծախսվել է 12,5 միլիոն ռուբլի։ Հուշարձանի հանդիսավոր բացումը տեղի է ունեցել 2014 թվականի օգոստոսի 22-ին Պսկովի ավտոբուսային և երկաթուղային կայարանների միջև ընկած զբոսայգում։ Բացման արարողությանը մասնակցել են Ռուսաստանի Դաշնության կառավարության ղեկավարի տեղակալ Օլգա Գոլոդեցը, Ռուսաստանի Օդադեսանտային զորքերի հրամանատար Վլադիմիր Շամանովը, Պսկովի մարզի նահանգապետ Անդրեյ Տուրչակը։

Հուշարձանը որոշվել է տեղադրել այն վայրում, որտեղ Առաջին համաշխարհային պատերազմի տարիներին տեղաբաշխվել էր 24-րդ հետևակային դիվիզիան։ Հուշարձանի երկաթուղային կայարանի շրջանում տեղադրելու մյուս պատճառն այն էր, որ հենց այստեղ էր կայսր Նիկոլայ երկրորդը հրաժարվել գահից և այդ իրադարձության հիշատակին մոտակայքում կառուցվել էր մատուռը։

Հուշարձանը իրենից ներկայացնում է հրացանով գրոհի գնացող ռուս զինվորի պատկերը։ Պատկերի ետևում ծածանվում է Պսկովյան հետևակային գնդի դրոշը։

Ծանոթագրություններ
------------------

1. ↑  «В Пскове открыт памятник героям Первой мировой войны» (ռուսերեն). Российское военно-историческое общество. 22.08.2014. Արխիվացված է օրիգինալից 2014 թ․ հոկտեմբերի 19-ին. Վերցված է 2014 թ․ հոկտեմբերի 19-ին.
2. 1 2 3  «В Пскове открыли памятник героям Первой мировой войны» (ռուսերեն). Regnum. 22.08.2014. Վերցված է 2014 թ․ հոկտեմբերի 19-ին.
Xiaomi Mi Band.jpgXiaomi Mi Band 2
**Xiaomi Mi Band** (չինարեն. 小米科技, պինին։ Xiǎomĭ Kējì), ֆիթնես-թրեքեր ստեղծված Xiaomi Corporation-ի կողմից։ Առաջին անգամ Xiaomi Mi Band-ը ցուցադրվել է 2014 թվականի հուլիսի 22-ին, հետագայում թողարկվել են թևնոցների մի քանի տարբերակներ, այդ թվում նաև տեղադրված էկրանով և զարկերակի չափման ցուցիչով։ Իրենից այն ներկայացնում է սովորական թևնոց։

Xiaomi Mi Band-ը կարգավորելու և օգտագործելու համար օգտագործվում է հատուկ ֆիրմային Mi Fit հավելվածը, որը հասանելի է Google Play-ում և Apple App Store-ում։ Հավելվածը կարող է տեղադրվել սմարթֆոններում, որոնց ՕՀ-ն Android 4.4 կամ iOS 9.0։ Օգտագործման համար նաև օգտագործվում է Mi, Google կամ WeChat հաշիվ։ Թևնոցը սմարթֆոնին միացնելուց անմիջապես հետո ինքնուրույն տեղադրվում է թևնոցի ակտուալ թարմացումները։

Տեխնիկական հատկանիշներ
----------------------

Mi Band.jpgMi Band
* Քնի և ֆիզիկական ակտիվության մոնիթորինգ
* Ներքին զարթուցիչ
* Կարող է բացել Android սմարթֆոնների արգելանքը
* Գոտին պատրաստված է սիլիկոնից, շարժական է և կարելի է կարգավորել ըստ դաստակի հաստության (155-216 մմ)
* SMS, էլեկտրոնային փոստի, օրացույցի, եղանակի և սոցալիական ցանցերի ծանուցումների ստացում
* Մարտկոցի «կյանքը»՝ Xiaomi Mi Band 1 — (30 օր), Xiaomi Mi Band 1S (օր), Xiaomi Mi Band 2 (20 օր), Xiaomi Mi Band HRX (23 օր), Xiaomi Mi Band 3 (20 օր), Xiaomi Mi Band Hey+ (18 օր), Xiaomi Mi Smart Band 4 (20 օր)
* Ջրակայունություն՝ Mi Band 1 — (IP 67), Xiaomi Mi Band 1S (IP 67), Xiaomi Mi Band 2 (IP 67), Xiaomi Mi Band HRX (IP 67), Xiaomi Mi Band 3 (IP 68, 5 ATM), Xiaomi Mi Band Hey+ (IP 68, 5 ATM), Xiaomi Mi Smart Band 4 (IP 68, 5 ATM)

Պատմություն
-----------

Առաջին Xiaomi Mi Band-ը ներկայացվել է 2014 թվականի հուլիսի 22-ին։ Առաջին երկու տարվա ընթացքում վաճառվել է ավելի քան 20 միլլիոն թրեքեր։ 2016 թվականի կեսերին ներկայացվել է Mi Band 2-ը, իսկ արդեն 2018 թվականի հունիսի 5-ին արդեն Mi Band 3-ը։ Թևնոցների թարմացված տարբերակը՝ Mi Band 4-ը ներկայացվել է 2019 թվականին։

2017 թվականին Mi Band-ը վաճառքի քանակով Xiaomi-ին բարձրացրեց առաջին հորիզոնական կրվող սարքերի շրջանում։

Ամենամյա «Տարվա լավագույն գադջեթ» մրցանակաբաշխության շրջանակներում Xiaomi Mi Band 3-ը ճանաչվել է 2018 թվականի լավագույն ֆիթնես-թևնոց։

Ծանոթագրություններ
------------------

1. ↑  Xiaomi Shifts Over 1 Million Mi Band 3 Trackers In Just 17 Days
2. ↑  Airyl Jaszly (2019 թ․ հունիսի 11). «Xiaomi Mi Band 4 officially launched with AMOLED color Display & Cheap Price tag» (անգլերեն). Gizmochina. Վերցված է 2019 թ․ հուլիսի 4-ին.
3. ↑   «.. for its wearables line — mainly the Mi Band fitness band series.»
4. ↑  Mail Hi-Tech. «Названы лучшие гаджеты 2018 года по версии пользователей Рунета». hi-tech.mail.ru. Վերցված է 2019 թ․ փետրվարի 2-ին.
*Վիքիպեդիայում կան հոդվածներ Ոսկանյան ազգանունով այլ մարդկանց մասին։*

**Արայիկ Անդրանիկի Ոսկանյան** (Հուլիսի 3, 1969, Երևան, Հայաստան), հայ բժիշկ-վիրաբույժ, բժշկական գիտությունների թեկնածու (2003), դոցենտ։ «Աստղիկ» ԲԿ ընդհանուր վիրաբուժության բաժանմունքի վարիչ, Երևանի Մխիթար Հերացու անվան պետական բժշկական համալսարանի հետբուհական և շարունակական կրթության ֆակուլտետի էնդոսկոպիկ և էնդոկրին վիրաբուժության ամբիոնի դասախոս։

Կենսագրություն
--------------

Արայիկ Ոսկանյանը ծնվել է 1969 թվականի հուլիսի 3-ին Երևանում։ 1976-1986 թվականներին սովորել է Երևանի թիվ 90 միջնակարգ դպրոցում։ 1986 թվականին ընդունվել և 1994 թվականին ավարտել է Երևանի պետական բժշկական համալսարանը՝ գերազանցության դիպլոմով։ 1994-1997թթ. ԵՊԲՀ-ում անցել է կլինիկական օրդինատուրա՝ ընդհանուր վիրաբուժություն մասնագիտությամբ։

1997-1998թ. -«Մալաթիա» ԲԿ վիրաբույժ

1998-2003թթ. ԱԱԻ էնդոսկոպիկ վիրաբուժության ամբիոն, ավագ լաբորանտ

2003-2010թթ. ԱԱԻ էնդոսկոպիկ վիրաբուժության ամբիոն, ասիստենտ

2011թ-ից առ այսօր ԵՊԲՀ էնդոսկոպիկ և էնդոկրին վիրաբուժության ամբիոն, դոցենտ

2016թ-ից առ այսօր «Աստղիկ» ԲԿ ընդհանուր վիրաբուժության բաժանմունքի վարիչ

2003թ. պաշտպանել է թեկնածուական ատենախոսություն՝ ստանալով բժշկական գիտությունների թեկնածուի գիտական աստիճան

2016թ. շնորհվել է Երևանի քաղաքապետարանի պատվոգիր

2017թ․ «Համազգային վստահություն» խորհուրդ 2017 մրցանակաբաշխությանը արժանացել է «Տարվա վիրաբույժ» պատվավոր կոչմանը

2000-2008թթ Եվրոպայի էնդոսկոպիկ վիրաբույժների ասոցիացիայի անդամ

2015թ.-ից Եվրոպայի վիրաբույժների ասոցիացիայի անդամ։

Վերապատրաստումներ
-----------------

2005թ- ԱԱԻ Երիտասարդ դասախոսների ուսուցում

2011թ- Համբուրգ, լյարդի վիրաբուժության կուրս

2011թ- ԱԱԻ լապարասկոպիկ վիրաբուժության կուրս

2015թ- ԱԱԻ լապարասկոպիկ վիրաբուժության կուրս

2016թ- ԵՊԲՀ էնդոկրին վիրաբուժության կուրս

2017թ- Թայվան, լյարդի տրանսպլանտացիա

2017թ- ՌԴ Կազան, հեպատոպանկրեատոբիլիառ լապարասկոպիկ վիրաբուժություն։

Ծանոթագրություններ
------------------

1. ↑  «Արայիկ Անդրանիկի Ոսկանյան». *www.doctors.am*. Վերցված է 2021 թ․ հունիսի 23-ին.
2. ↑  «Արայիկ Ոսկանյան». *www.bok.am*. Վերցված է 2021 թ․ հունիսի 23-ին.
3. ↑  «Astghik MC». *astghikmc.com*. Արխիվացված է օրիգինալից 2021 թ․ հունիսի 24-ին. Վերցված է 2021 թ․ հունիսի 23-ին.
4. ↑  *ysmu.am*. Վերցված է 2021 թ․ հունիսի 23-ին. `{{cite web}}`: Missing or empty `|title=` (օգնություն)
5. ↑  «Լապարասկոպիկ վիրաբուժության կիրառումը սիմուլտան վիրահատությունների ժամանակ | ԲՈԿ - Supreme Certifying Committee». *www.bok.am*. Վերցված է 2021 թ․ հունիսի 23-ին.
6. ↑  *«Տարվա վիրաբույժ» Արայիկ Ոսկանյան // «Համազգային վստահություն» խորհուրդ 2017*, Վերցված է 2021 թ․ հունիսի 23-ին
*Վիքիպեդիայում կան հոդվածներ Ենոքյան ազգանունով այլ մարդկանց մասին։*

**Բագրատ Ջանիկի Ենոքյան** (հունիսի 19, 1963, Վեդի), հայ դեղագետ-քիմիկոս, քիմիական գիտությունների թեկնածու, դոցենտ։ Երևանի Մխիթար Հերացու անվան պետական բժշկական համալսարանի դեղագիտական ֆակուլտետի դեկան։

Կենսագրություն
--------------

Բագրատ Ենոքյանը ծնվել է 1963 թվականի հունիսի 19-ին Արարատի մարզի Վեդի քաղաքում։ 1970-1980 թթ․ սովորել է Վեդիի թիվ 1 միջնակարգ դպրոցում, 1980-1985 թթ․՝ Երևանի պետական բժշկական ինստիտուտի դեղագործական ֆակուլտետում։ 1985-1988 թթ․ մասնագիտացել է Երևանի Մնջոյանի անվան նուրբ օրգանական քիմիայի ինստիտուտի ասպիրնատուրայում։

1989-1990 թթ. – ք. Երևան, Մնջոյանի անվան նուրբ օրգանական քիմիայի ինստիտուտի տեխնոլոգիական լաբորատորիա` տեխնոլոգ,

1990-1991 թթ. –ԵՊԲՀ դեղերի տեխնոլոգիայի ամբիոն` ասիստենտ,

1995 թվականից - ԵՊԲՀ դեղերի տեխնոլոգիայի ամբիոն` դոցենտ,

1994-1997 թթ. - ԵՊԲՀ բժշկակականխարգելիչ և դեղագիտական ֆակուլտետների դեկանի տեղակալ,

1997-1999 թթ.- ԵՊԲՀ ստոմատոլոգիական և դեղագիտական ֆակուլտետների դեկանի տեղակալ,

1999-2000 թթ. – ԵՊԲՀ դեղագիտական ֆակուլտետի դեկան,

2000-2011 թթ. –ԵՊԲՀ օտարերկրյա ուսանողների նախապատրաստական ուսուցման բաժնի պետ,

2011 թ. օգոստոսի 25-ից` ԵՊԲՀ դեղագիտական ֆակուլտետի դեկանի պաշտոնակատար, այնուհետև՝ մինչ օրս դեկան։

Այլ տվյալներ
------------

1990 թ. – ք. Երևան, պետական համալսարան` պաշտպանել է թեկնածուական թեզ՝ ստանալով քիմիական գիտությունների թեկնածուի գիտական աստիճան,

2000 թ․ պարգևատրվել է ԵՊԲՀ ոսկե մեդալով, 2010 թվականին՝ ՀՀ Կրթության և գիտության նախարարի շնորհակալագրով, 2015 թվականին՝ Վարչապետի շնորհակալագրով։

2005 թ. – ք. Երևան, ստացել է դոցենտի գիտական կոչում։

15 գիտական հոդվածների հեղինակ է։

Ունի բժշկական ծառայության պահեստի սպայի զինվորական կոչում։

Ծանոթագրություններ
------------------

1. ↑  *ysmu.am*. Վերցված է 2022 թ․ հունվարի 2-ին. `{{cite web}}`: Missing or empty `|title=` (օգնություն)
2. ↑  «Վարչապետի որոշումներ - Հայաստանի Հանրապետության էլեկտրոնային կառավարում | e-gov». *www.e-gov.am*. Վերցված է 2022 թ․ հունվարի 2-ին.
Յարհիսար նավ-թանգարանը
**Գյոլջյուք** (թուրքերեն՝ Gölcük), շրջան և քաղաք Թուրքիայի հյուսիսարևմտյան հատվածում, Քոջայելիի մարզի հարավային հատվածում։ Քաղաքը գտնվում է Թուրքիայի Մարմարածովյան տարածաշրջանում։ Քաղաքը գտնվում է Արմութլու թերակղզու հյուսիսային հատվածում՝ Մարմարա ծովի ափին։ 2016 թվականի տվյալներով, քաղաքի բնակչությունը կազմում է 156 901 մարդ։

1999 թվականի Իզմիթի երկրաշարժի էպիկենտրոնը գտնվել է հենց այս շրջանում։ Գյոլջյուքում է տեղակայված Թուրքիայի ռազմածովային ուժերի ծովային գլխավոր ռազմաբազաներից մեկը։ Գյոլջյուքում է գտնվում նաև «Ford Otosan» ավտոգործարանը։ Ներկայումս քաղաքի քաղաքապետն է Մեհմետ Էլիբեշը, որը ներկայացնում է Արդարություն և զարգացում կուսակցությունը։

Ծանոթագրություններ
------------------

1. ↑  *biruni.tuik.gov.tr*. Վերցված է 2019 թ․ մայիսի 4-ին. `{{cite web}}`: Missing or empty `|title=` (օգնություն)

Արտաքին հղումներ
----------------

* Շրջանի ղեկավարի պաշտոնական կայք էջ (թուրքերեն)
* Համայնքապետարանի պաշտոնական կայք էջ (թուրքերեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գյոլջյուք» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրոքհաուս |

 |
**Գրետա Մարի Անդերսեն** (դան․՝ Greta Marie Andersen, մայիսի 1, 1927(1927-05-01), Կոպենհագեն, Դանիա - փետրվարի 6, 2023(2023-02-06), Solvang, Սանտա Բարբարա շրջան, Կալիֆոռնիա, ԱՄՆ), դանիացի լողորդուհի, 1948 թվականի ամառային Օլիմպիական խաղերի չեմպիոն և արծաթե մեդալակիր, Եվրոպայի կրկնակի չեմպիոն։

Կենսագրություն
--------------

Գրետա Մարի Անդերսենը ծնվել է 1927 թվականին Կոպենհագենում։ Դանիայի հավաքականի կազմում 1947 թվականին հաղթող է ճանաչվել Եվրոպայի առաջնության 4×100 մ ազատ ոճի փոխանցումավազքում, իսկ 100 մ ազատ ոճում զբաղեցրել է երրորդ տեղը։ 1948 թվականի Լոնդոնի ամառային օլիմպիական խաղերում նա Դանիայի հավաքականի կազմում ոսկի մեդալ է նվաճել 100 մ ազատ ոճում և արծաթե՝ 4x100 մ ազատ ոճի փոխանցումավազքում։ 400 մ ազատ ոճի ժամանակ նա հանկարծակի կորցրել է գիտակցությունը։ Դրա մասին նա անդրադարձել է իր ինքնակենսագրության մեջ։

1950 թվականի Եվրոպայի առաջնությունում նա Դանիայի հավաքականի կազմում նորից նվաճել է ոսկի մեդալ 400 մ ազատ ոճում, արծաթե մեդալ՝ 4×100 մ ազատ ոճի փոխանցումավազքում և բրոնզե մեդալ՝ 100 մ ազատ ոճում։ Գրետա Մարի Անդերսենը մասնակցել է նաև 1952 թվականի Հելսինկի ամառային օլիմպիական խաղերին։ Նա 9 անգամ դարձել է Դանիայի չեմպիոնուհի։

1950-ականների կեսերին Անդերսենը տեղափոխվել է ԱՄՆ, հաստատվել Կալիֆորնիայում և ստացել ամերիկյան քաղաքացիություն։ Նա 6 անգամ լողալով անցել է Լա Մանշ նեղուցը և սահմանել համաշխարհային ռեկորդ՝ 10 ժամ 59 րոպե։

1960 թվականին նա ամուսնու հետ բացել է լողի դպրոց, որը գործել է մինչև 1980 թվականը։ Նա երեխա չի ունեցել։

1969 թվականին Գրետա Մարի Անդերսենի անունն ընդգրկվել է Լողի համաշխարհային փառքի սրահում։

Գրետա Մարի Անդերսենը մահացել է ԱՄՆ-ում, 2023 թվականի փետրվարի 6-ին։

Ծանոթագրություններ
------------------

1. 1 2  Passages: Olympic Pool Champion and Open Water Queen Greta Andersen Dies At 96 — 2023.
2. 1 2
3. ↑  «Greta Andersen (DEN) 1969 Honor Swimmer». *International Swimming Hall of Fame* (անգլերեն). Արխիվացված օրիգինալից 2021 թ․ հունիսի 24-ին. Վերցված է 2020 թ․ ապրիլի 22-ին.
4. ↑  «Greta Andersen Bio, Stats, and Results». *Sports Reference* (անգլերեն). Արխիվացված է օրիգինալից 2014 թ․ հոկտեմբերի 24-ին. Վերցված է 2020 թ․ ապրիլի 22-ին.

Արտաքին հղումներ
----------------

Greta Andersen

* Passages: Olympic Pool Champion and Open Water Queen Greta Andersen Dies At 96

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գրետա Անդերսեն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ |

 |
**Մագդա Եղիշե Հարութ Հարությունյան** (անգլ.՝ Magda Harout, ապրիլի 22, 1926(1926-04-22), Վան Նայս, Լոս Անջելես, Կալիֆոռնիա, ԱՄՆ - սեպտեմբերի 9, 2021(2021-09-09), Հյուսիսային Հոլիվուդ, Լոս Անջելես, Կալիֆոռնիա, ԱՄՆ), թատրոնի ու կինոյի ամերիկահայ դերասանուհի։

Կենսագրություն
--------------

Մագդան Շուշի քաղաքում ծնված, Կալիֆոռնիայի համալսարանի արվեստի բաժնի շրջանավարտ, «Անդրանիկ» թատերախմբի դերասան Եղիշե Հարութի դուստրն է։ Մագդայի մայրը՝ դերասանուհի Գոհարիկ Անդրանիկը եղել է «Անդրանիկ» թատերախմբի հիմնադիր Ազնիվ Անդրանիկի դուստրը։

Մագդան քրոջ՝ Ասթայի հետ ուսանել է Կալիֆոռնիայի համալսարանի արվեստի բաժնում, մասնակցել է հայ թատերական ներկայացումներին, սովորել է պարի դպրոցում, ռուս դերասան-մանկավարժներ Միխայիլ Չեխովի և Մարիա Ուսպենսկայի մոտ սովորել է դերասանական արվեստ, մասնակցել է «Անդրանիկ» թատերախմբի ներկայացումներին։ Անգլերեն թարգմանել է Հովհաննես Թումանյանի մանկական բանաստեղծություններից։

1966 թվականին Մագդան առաջին անգամ եղել է Հայաստանում, իսկ 1968 թվականի հայաստանյան այցելության ժամանակ նկարահանվել է Հայաստանի մասին պատմող ֆիլմում։ 1970 թվականին Երևանում Գարուշ Խաժակյանի, Բաբկեն Ներսիսյանի, Հեղինե Հովհաննիսյանի հետ մասնակցել է Ավիկ Թորոսյանի բեմադրած Ալեքսանդր Արաքսմանյանի «Մի երկար, երկար ճանապարհ» հեռուստաբեմադրությունում, որտեղ նա խաղացել է ամերիկուհի Ջեյն Սմիթի դերը։

Հետագայում Մագդա Հարութը հանդես է եկել ՀԲԸՄ «Արտավազդ» անգլախոս թատերախմբում։

Մագդան ամուսնացել է 1947 թվականին, Ռոբերտ Քարտաշյանի հետ։

Ծանոթագրություններ
------------------

1. 1 2  ČSFD (չեխերեն) — 2001.
2. ↑  «Magda Harout». *IMDb*. Վերցված է 2019 թ․ մարտի 27-ին.
3. ↑  «Անդրանիկ թատերախումբ | armeniaculture.am». *www.armeniaculture.am*. Արխիվացված է օրիգինալից 2017 թ․ հուլիսի 26-ին. Վերցված է 2019 թ․ մարտի 27-ին.
4. ↑  *www.myheritage.com*. Վերցված է 2019 թ․ մարտի 27-ին. `{{cite web}}`: Missing or empty `|title=` (օգնություն)

Աղբյուրներ
----------

* Արծվի Բախչինյան, «Հայերը համաշխարհային կինոյում»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
*Վիքիպեդիայում կան հոդվածներ Մելքոնյան ազգանունով այլ մարդկանց մասին։*

**Մագդալինա Մհերի Մելքոնյան** (սեպտեմբերի 16, 1947(1947-09-16), Համամլու, Հայկական ԽՍՀ, ԽՍՀՄ), հայ բժիշկ, կենսաբանական գիտությունների դոկտոր, պրոֆեսոր, հասարակական գործիչ։

Տնտեսական գիտությունների դոկտոր Մհեր Մելքոնյանի դուստրը։

Կենսագրություն
--------------

Մագդալինա Մելքոնյանը ծնվել է 1947 թվականին Սպիտակ քաղաքում։ Մանկությունն անցել է Գրոզնի քաղաքում։ 1965 թվականին ավարտել է Երևանի թիվ 55 դպրոցը և նույն թվականին ընդունվել Երևանի պետական բժշկական ինստիտուտի բուժական ֆակուլտետը և 1971 թվականին գերազանցությամբ ավարտել այն, իսկ 1974 թվականին՝ ասպիրանտուրան։

1974-1978 թվականներին եղել է բժշկական ինստիտուտի կենսաքիմիայի ամբիոնի կրտսեր գիտաշխատող։ 1975 թվականին պաշտպանել է թեկնածուական ատենախոսություն և ստացել ստացել բժշկական գիտությունների թեկնածուի աստիճան։ 1978–1984 թվականներին եղել է բժշկական ինստիտուտի կենսաքիմիայի ամբիոնի ավագ գիտաշխատող, իսկ 1984–1990 թվականնեիրն՝ կենսաքիմիայի ամբիոն, ասիստենտ։ 1989 թվականին ստացել է կենսաբանական գիտությունների դոկտորի աստիճան։ 1990–1993 թվականներին եղել է բժշկական ինստիտուտի կենսաքիմիայի ամբիոնի դոցենտ, ընդհանուր բժշկության ֆակուլտետի փոխդեկան։

2003-2006 թվականներին համատեղության կարգով եղել է Երևանի Մխիթար Հերացու անվան պետական բժշկական համալսարանի անգլախոս ուսանողների ֆակուլտետի դեկան, որից հետո՝ մինչև 2008 թվականը համատեղության կարգով ինտեգրման և բարեփոխումների բաժնի վարիչ։

Երևանի պետական բժշկական համալսարանի ընդհանուր և կենսաօրգանական քիմիայի ամբիոնի, ապա բժշկական քիմիայի ամբիոնի վարիչ, պրոֆեսոր է։

1976 և 1986 թվականներին վերապատրաստվել է Մոսկվայում, իսկ 1998, 2001, 2015 թվականներին՝ Երևանում։

Զբաղվել է հասարակական գործունեությամբ։

219 տպագիր աշխատանքների հեղինակ և համահեղինակ Է։

Անդամակցություն
---------------

* Ռուսաստանի Կենսաքիմիկոսների միություն
* Հայաստանի Կենսաքիմիկոսների միություն
* Հայաստանում «Սթրես» ծրագրի անդամ
* Գերմանիայի Մոլեկուլային կենսաբանների և կենսաքիմիկոսների միության անդամ
* Եվրոպական կենսաքիմիկոսների միության անդամ-FEBS

Պարգևներ
--------

* Երևանի պետական բժշկական համալսարանի ոսկե մեդալներ (2002 և 2010)
* ՀՀ Կրթության և գիտության նախարարի պատվոգիր (2009)
* Վարչապետի հուշամեդալ (2010)

Ընտանիք
-------

Ամուսնացած է, ունի դուստր և որդի։

Ծանոթագրություններ
------------------

1. 1 2  Мелконян Магдалина Мгеровна
2. ↑  *www.ysmu.am*. Վերցված է 2020 թ․ սեպտեմբերի 17-ին. `{{cite web}}`: Missing or empty `|title=` (օգնություն)
3. ↑  *www.ysmu.am*. Վերցված է 2020 թ․ սեպտեմբերի 17-ին. `{{cite web}}`: Missing or empty `|title=` (օգնություն)

Գրականություն
-------------

Айриян А. П. Армянские учёные-медики. - Ер. 1998 - 276 с. ISBN 99930-1-001-7

Արտաքին հղումներ
----------------

* Մելքոնյան, Մագդալինա Մհեր
**Իրինա Սերգեյի Կասպարովա** (մարտի 20, 1956(1956-03-20), Բաքու, Ադրբեջանական ԽՍՀ, ԽՍՀՄ), հայ բժշկուհի, բժշկական գիտությունների թեկնածու, ԵՊԲՀ հյուսվածաբանության ամբիոնի դոցենտ։

Կենսագրություն
--------------

Ծնվել է Բաքու քաղաքում։ 1973 թվականին ավարտել է Երևանի Անտոն Չեխովի անվան թիվ 55 դպրոցը։ 1973-1979 թվականներին սովորել և գերազանցությամբ ավարտել է Երևանի պետական բժշկական ինստիտուտի բուժական ֆակուլտետը և ստացել բժիշկ-թերապևտի մասնագիտություն։ 1979-1982 թվականներին եղել է նույն ինստիտուտի հյուսվածաբանության ամբիոնի ասպիրանտ։ Թեկնածուական թեզի թեման եղել է «Լիմֆատիկ հանգույցների կառուցվածքագործառական բնութագիրը անտիգենի ազդեցության պայմաններում», որը պաշտպանել է 1986 թվականին Թբիլիսիի պետական բժշկական համալսարանում և ստացել բժշկական գիտությունների թեկնածուի գիտական աստիճան։

1988-1989 թվականներին Մոսկվայի թիվ 1 բժշկական ինստիտուտի հյուսվածաբանության ամբիոնում անցել է դասախոսների վերապատրաստման դասընթացներ։ 2002, 2007, և 2013 թվականներին մասնագիտական որակավորման դասընթացներ է անցել «Մանկավարժություն, հոգեբանություն և տեղեկատվություն» մասնագիտությամբ։

2002 թվականին Հայաստանի ամերիկյան համալսարանում անցել է անգլերենի հատուկ դասընթաց։

1982-1997 թվականներին հյուսվածաբանության ամբիոնում աշխատել է որպես ասիստենտ, 1997 թվականից նույն ամբիոնի դոցենտ է։ 2004 թվականին նշանակվել է օտարերկրացի ուսանողների ուսումնամեթոդական հանձնաժողովի անդամ։ 2002-2017 թվականներին եղել է հյուսվածաբանության ամբիոնի արտասահմանցի ուսանողների ուսումնական գործընթացի պատասխանատու։

Աշխատություններ
---------------

Անգլերեն տպագրած չորս ուսումնամեթոդական ձեռնարկի հեղինակ է։

Պարգևներ
--------

Երկու անգամ՝ 2005 և 2010 թվականներին պարգևատրվել է ԵՊԲՀ ոսկե մեդալով։

Ընտանիք
-------

Ամուսնացած է, ունի երկու երեխա։

Ծանոթագրություններ
------------------

1. ↑  *www.ysmu.am*. Վերցված է 2020 թ․ սեպտեմբերի 15-ին. `{{cite web}}`: Missing or empty `|title=` (օգնություն)
2. ↑  *www.ysmu.am*. Վերցված է 2020 թ․ սեպտեմբերի 15-ին. `{{cite web}}`: Missing or empty `|title=` (օգնություն)
**Նելլի Գուրգենի Խոստիկյան** (մայիսի 25, 1940(1940-05-25), Երևան, Հայկական ԽՍՀ, ԽՍՀՄ - հոկտեմբերի 12, 2020(2020-10-12), Երևան, Հայաստան), հայ ախտաբան-անատոմ։ Բժշկական գիտությունների դոկտոր (1990), պրոֆեսոր (1990)։ ՀՀ ԲԳԱ անդամ (2003)։ ԱՄՆ կենսագրական ինստիտուտի կողմից ճանաչվել է «Տարվա կին» (2001) և «Տարվա կին մասնագետ» (2001)։

Կենսագրություն
--------------

Նելլի Խոստիկյանը ծնվել է 1940 թվականի մայիսի 25-ին, Երևանում։ 1963 թվականին Նելլի Խոստիկյանն ավարտել է Երևանի բժշկական ինստիտուտը։ 1965 թվականից աշխատում է Երևանի պետական բժշկական համալսարանի ախտաբանական անատոմիայի ամբիոնում, 1990 թվականից, միաժամանակ՝ կլինիկական ախտաբանության դասընթացի ղեկավար։ 2006 թվականից ղեկավարում է Երևանի պետական համալսարանի բժշկական ֆակուլտետի ախտաբանական անատոմիայի ամբիոնը։ Ղեկավարում է նաև «Հայ ախտաբան-անատոմների և ախտահյուսվածքաբանների ասոցիացիա» հասարակական կազմակերպությունը։

Աշխատանքները վերաբերում են ռևմատիկ հիվանդությունների և տորեպտոստաֆիլոկոկային վարակների ժամանակ նյարդաներգատ. համակարգի ձևաբանական փոփոխություններին։

Հեղինակ է ուսումնամեթոդական ձեռնարկների։

Անդամակցություն
---------------

* «Архив Патологии» խմբագրական կազմի անդամ
* Հայկական պաթոլոգանատոմների գիտական ասոցիացիայի նախագահ

Պարգևներ
--------

* ԵՊԲՀ ոսկե մեդալ (2000)
* ԱՄՆ նոր հազարամյակի պատվո ոսկե մեդալ (2001)
* ՀՀ առողջապահության նախարարության պատվոգրեր (2015, 2017)
* «Տարվա կին» (ԱՄՆ կենսագրական ինստիտուտ, 2001)
* «Տարվա կին մասնագետ» (ԱՄՆ կենսագրական ինստիտուտ, 2001)

Ընտանիք
-------

Նելլի Խոստիկյանի նախնիները եղել են Արևմտյան Հայաստանից` Վանից։ Մայրը՝ Գեղանուշ Խոստիկյանը, ճատարապետ էր, աշխատել է Ալեքսանդր Թամանյանի արհեստանոցում, հայրը` Գուրգեն Խոստիկյանը, դեղագետ, դեղաբան։ Դերասան Արմեն Խոստիկյանը Նելլիի հորեղբոր որդին է եղել։ Նելլի Խոստիկյանի որդիները՝ Արմեն Ավոյանը, ավարտել է ԵՊԲՀ-ը, ուրոլոգ, Հովհաննես Ավոյանը ՏՏ ոլորտի մասնագետ է, Picsart ընկերության հիմնադիրը։

Երկեր
-----

* «Կլինիկական մորֆոլոգիա»։ Դասագիրք 6-րդ կուրսի ուսանողների համար, Երևան (2016)։

Ծանոթագրություններ
------------------

1. 1 2 3 4 5 6 7 8 9  Ով ով է. հայեր (հայ.) / Հ. Այվազյան — Երևան: Հայկական հանրագիտարան հրատարակչություն, 2005. — հատոր 1.
2. 1 2  Մահացել է բժիշկ Նելլի Խոստիկյանը
3. ↑  Նելլի Խոստիկյանի մասին med-practic.com կայքում
4. ↑  *www.ysmu.am*. Վերցված է 2020 թ․ մարտի 16-ին. `{{cite web}}`: Missing or empty `|title=` (օգնություն)
5. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։
6. ↑  studio, 5165m. «Anunner.com - ՆԵԼԼԻ ԽՈՍՏԻԿՅԱՆ ԳՈՒՐԳԵՆԻ». *www.anunner.com* (ամհարերեն). Վերցված է 2020 թ․ մարտի 16-ին.`{{cite web}}`: CS1 սպաս․ թվային անուններ: authors list (link)
**Շեկլերները** հունգարամիտ և հունգարախոս էթնիկ խումբ են։ Շեկլերների ծագման մասին կան մի քանի հակասական տեսություններ։ Նրանց առաջին փաստաթղթային հիշատակումը թվագրվում է 1116 թվականին, նրանք սկզբնապես ապրել են Հունգարիայի թագավորության արևմտյան խոտածածկ տարածքներով:

Միջնադարյան շեկլերները կարող են հետագայում բաժանվել երկու խմբի ՝ արևմտյան և արևելյան շեկլերների։ Այնուամենայնիվ, մինչև 14 -րդ դար, արևմտյան շեկլերների հավանաբար ավելի փոքր թիվն ամբողջությամբ միաձուլվեց հունգարացիների հետ։ Իր տեղափոխությունների ընթացքում, արևելյան սեկլերները, ինչպես և այլ ազգություններ ` պեչենեգներ, սաքսոններ, կումաններ, ստացան հատուկ արտոնյալ իրավունք (այսօրվա իմաստով` ինքնակառավարում), որը տարբերվում էր երկրի այլ հանրային ժողովուրդներից։ 15 -րդ դարից սկսած այն համարվում էր հատուկ ազգ Տրանսիլվանիայում:

Ներկայումս շեկլերները հիմնականում ապրում են Տրանսիլվանիայի արևելյան մասի zեկլերլանդում, սակայն այսպես կոչված Սաքսոնիայի հունգարախոս բնակչության մեծ մասը, որը Բրաշովից մինչև Սիբիու ձգվում է, նույնպես պնդում է, որ Շեկլեր է: Բուկովինայի սեկերները փախան Կարպատներից այն կողմ ՝ «Մադեֆալվա վտանգից » հետո 1764 թվականին, որտեղ նրանք վերաբնակեցվեցին 19 -րդ և 20 -րդ դարերում, և այսօր նրանք հիմնականում ապրում են Տոլնա և Բարանիա շրջաններում և Վոյվոդինայում: Շեկլերների զգալի մասը հաստատվել է Բուդապեշտում, Հունգարիայում, Մոլդովայում և Տրանսիլվանիայի այլ շրջաններում, Արևմտյան Եվրոպայում, Ամերիկայում և Ավստրալիայում։

Շեկլերների սկզբնական ավանդույթը գրվել է միջնադարյան հունգարական ժեստերի կոմպոզիտորների կողմից, ովքեր հիշել են նրանց որպես 5 -րդ դարի հոների ժառանգներ: Ըստ որոշ տեսությունների, շեկլերները միացել են հունգարական ցեղերին նվաճումից առաջ ՝ 8 - 9 -րդ դարերում, իսկ այլ տեսությունների համաձայն ՝ նրանք արդեն սպասում էին Կարպատյան ավազանում նվաճող հունգարական ցեղերին:

Շեկլերները զանգվածաբար մասնակցում էին Հունգարիայի անկախության պատերազմին, և նրանց ներկայացուցիչները Շեկլերի ժողովրդին համարում էին հունգարական ազգի մաս։ Նրանց տարածքային վարչական համակարգը ՝ ամբիոնների համակարգը, վերացվեց 1876 թվականի կոմսության հրամանով։ Առաջին համաշխարհային պատերազմում Հունգարիայի պարտությունից և 1920 -ի Տրիանոնի խաղաղ դիկտատուրայից հետո Շեկլերլանդը դարձավ Ռումինիայի մի մասը: Վիեննայի երկրորդ որոշմամբ ՝ 1940 -ին, տարածքը վերադարձվեց Հունգարիային, որը 1944 -ին գրավվեց խորհրդային և ռումինական զորքերի կողմից, իսկ 1947 -ի Փարիզի հաշտության պայմանագրով Շեկլերլանդը կրկին հայտնվեց Ռումինիայի տիրապետության տակ։

Շեկլերների ծագումը
------------------

1990 թվականին Էնդրե Չզեզելին դրանց վրա իրականացրել է գենետիկական թեստեր։ Ուսումնասիրությունը ցույց է տվել, որ շեքլերները շատ սերտորեն կապված են Իրանի ժողովրդի հետ եւ ընդհանրապես ազգակցական կապ չունեն թուրքերի հետ։

Ծանոթագրություններ
------------------

1. ↑  . `{{cite web}}`: Missing or empty `|title=` (օգնություն)
*Վիքիպեդիայում կան հոդվածներ Նազարյան ազգանունով այլ մարդկանց մասին։*

**Շուշանիկ Լևոնի Նազարյան** (դեկտեմբերի 22, 1913(1913-12-22), Վաղարշապատ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 6, 2006(2006-10-06), Երևան, Հայաստան), հայ բանասեր, գրականագետ։ Բանասիրական գիտությունների դոկտոր (1972)։ ՀԽՍՀ գիտության վաստակավոր գործիչ (1984)։

Կենսագրություն
--------------

Շուշանիկ Նազարյանը ծնվել է 1913 թվականին Էջմիածնում։ 1938 թվականին ավարտել է Երևանի պետական համալսարանի լեզվագիտական ֆակուլտետի գրական բաժինը։ Այնուհետև ընդունվել է Երևանի համալսարանի ասպիրանտուրան և ավարտել այն։ 1946 թվականից մինչև կյանքի վերջին տարիները, ավելի քան 50 տարի նա Մատենադարանի աշխատակից էր՝ սկզբում որպես գիտնական քարտուղար, ապա ավագ գիտական աշխատակից։ 1952 թվականին նա պաշտպանում է թեկնածուական, իսկ 1972 թվականին՝ դոկտորական ատենախոսություն «Պետրոս Ղափանցի» թեմայով։

Այդ տարիներին Շուշանիկ Նազարյանը Հայաստանի ու սփյուռքի գիտական պարբերականներում («Բանբեր Մատենադարանի», «Պատմաբանասիրական հանդես», «Լրաբեր հասարակական գիտությունների», «Բազմավեպ») տպագրել է հայ մատենագրության տարբեր հարցերին նվիրված գիտական հոդվածներ։

Շուշանիկ Նազարյանը Մատենադարանի մեկ այլ նշանավոր գիտնական Ասատուր Մնացականյանի հետ համատեղ ուսումնասիրել և լույս են ընծայել միջնադարի հայտնի բանաստեղծ Պաղտասար Դպիրի «Տաղիկներ սիրո և կարոտանաց», Նաղաշ Հովնաթանի բանաստեղծությունների ժողովածուն։

Շուշանիկ Նազարյանը հեղինակ է մեկ տասնյակից ավելի մենագրությունների և ավելի քան 80 գիտական հոդվածների։

Ծանոթագրություններ
------------------

1. 1 2
2. ↑  «Ով ով է։ Հայեր» հանրագիտարան, հատոր երկրորդ, գլխ. խմբ. Հովհ. Այվազյան, Հայկական հանրագիտարան հրատ. Երևան, 2007 թ.:
3. ↑  *hpj.asj-oa.am* (PDF). Վերցված է 2018 թ․ դեկտեմբերի 22-ին. `{{cite web}}`: Missing or empty `|title=` (օգնություն)(չաշխատող հղում)

Աղբյուրներ
----------

* Մաշտոցի անվան Մատենադարան «Շուշանիկ Նազարյան», պատմաբանասիրական հանդես № 1, 2006, էջ 311-312

|  |  |
| --- | --- |
|  | Վիքիդարանն ունի նյութեր, որոնք վերաբերում են «Շուշանիկ Նազարյան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 9501 · BIBSYS: 5102284 · BNF: 16990376g · ISNI: 0000000383738539 · LCCN: no97052660 · NTA: 393932648 · VIAF: 271403926 · WorldCat VIAF: 271403926 |

 |

 |
**Պետրոս Պետրոսյան** (նոյեմբերի 28, 2002(2002-11-28)), հայ ծանրամարտիկ, 2023 թվականի Եվրոպայի առաջնության բրոնզե մեդալակիր։

Կարիերա
-------

2019 թվականի Եվրոպայի երիտասարդական առաջնությունում (Էյլա, Իսրայել) Պետրոս Պետրոսյանը մինչև 102 կգ քաշային կարգում երկամարտի 311 կգ արդյունքով դարձել է երրորդ մրցանակակիր։

2021 թվականին Ֆինլանդիայի Ռովանիեմի քաղաքում կայացած Եվրոպայի պատանեկան առաջնությունում մինչև 102 կգ քաշային կարգում երկու վարժությունների հանրագումարում երկամարտի 349 կգ արդյունքով նա նվաճել է բրոնզե մեդալ։

2022 թվականի աշխարհի պատանեկան առաջնությունում (Հերակլիոն, Հունաստան) նա 363 կգ արդյունքով դարձել է արծաթե մեդալակիր։

Նույն թվականին նա նվաճել է նաև Եվրոպայի պատանեկան առաջնության (Դուրես, Ալբանիա) արծաթե մեդալը։

2023 թվականի ապրիլին Երևանում կայացած Եվրոպայի մեծահասակների առաջնությունում մինչև 109 կգ քաշային կարգում երկու վարժությունների հանրագումարում երկամարտի 379 կգ արդյունքով Պետրոսը նվաճել է բրոնզե մեդալ։ Հրում վարժությունում 214 կգ արդյունքով նա դարձել է արծաթե մեդալակիր։

Նվաճումներ
----------

Եվրոպայի առաջնություն

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշային կարգ** | **Տարի** | **Անցկացման վայրը** | **Պոկում** | **Հրում** | **Երկամարտ** |
| 3 Բրոնզ | մինչև 109 կգ | 2023 | Երևան, Հայաստան | 165.0 | 214.0 | 379.0 |

Ծանոթագրություններ
------------------

1. ↑  *iwrp.net*. Վերցված է 2023 թ․ ապրիլի 24-ին. `{{cite web}}`: Missing or empty `|title=` (օգնություն)
2. ↑  *iwrp.net*. Վերցված է 2023 թ․ ապրիլի 24-ին. `{{cite web}}`: Missing or empty `|title=` (օգնություն)
3. ↑  *iwrp.net*. Վերցված է 2023 թ․ ապրիլի 24-ին. `{{cite web}}`: Missing or empty `|title=` (օգնություն)
4. ↑  *iwrp.net*. Վերցված է 2023 թ․ ապրիլի 24-ին. `{{cite web}}`: Missing or empty `|title=` (օգնություն)
5. ↑  Մ20 ԵԱ. Պետրոս Պետրոսյանը՝ փոխչեմպիոն
6. ↑  Անբացատրելի զգացողություններ են, շնորհակալ ենք աջակցության համար. Պետրոս Պետրոսյան

Արտաքին հղումներ
----------------

* Պետրոս Պետրոսյանի պրոֆիլը Արխիվացված 2021-09-13 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IAT · IWF · IWRP · TheSports.org |

 |
**Մարթա Թորնե Գրասիա** (իսպ.՝ Marta Torné Gracia, մարտի 10, 1978(1978-03-10), Բարսելոնա, Իսպանիա), իսպանացի դերասանուհի և հեռուստահաղորդավարուհի։ Առավել հայտնի է «Սև ավազան» սերիալում խաղացած Մարիա Ալմարգոյի դերով։

Մարիայի դերի համար Մարթան 2009 թվականին առաջադրվել Մոնտե Կառլոյի հեռուստատեսային փառատոնի մրցանակին։

Կենսագրություն
--------------

### Վաղ տարիներ

Մարթա Թորնեն ծնվել է տնային տնտեսուհի Թերեզա Թորնեի և գծագրիչ Ջոն Մանուելի ընտանիքում։ Դպրոցն ավարտելուց հետո սկսել է աշխատել կինոստուդիայում, որի ղեկավարները, որոնց վրա Մարթան տպավորություն էր գործել, ուղարկել են նրան աուդիովիզուալ արտադրանքի և ռադիոշոուների դասընթացների։ Դասընթացներից հետո Մարթան աշխատանքի է ընդունվել ռադիոյում։ Նա վարել է առավոտյան ծրագրերը, այդ պատճառով ստիպված է եղել արթնանալ առավոտյան 4-ին։ Աշխատել է *D9R, Radio Estel, Flaix FM* և *RAC 1* ռադիոկայաններում և հասցրել է սիրվել ունկնդիրերի կողմից։

### Կինոկարիերա

Մարթան սկսել է նկարահանվել 2006 թվականից, և նրա առաջին դերերից մեկը դարձել է ամենահայտնին։ Մարթան «Սև ավազան» սերիալում խաղացել է Մարիա Ալմագոյի դերը։ Սերիալը շարունակվել է յոթ եթերաշրջան, ինչից հետո Մարթան կարիերան շարունակել է հեռուստատեսությունում։ Մարթան վարում է «*Algo Pasa con Marta*» թոք շոուն *La Sexta* հեռուստաալիքում։ Նա նաև շարունակում է նկարահանվել կինոյում և խաղալ թատրոնում։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2000 | ս |  | *Pasapalabra* | կամեո |
| 2004-2011 | ս |  | *Arucitys* | կամեո |
| 2005-2011 | ս |  | *El programa de Ana Rosa* | կամեո |
| 2005-2011 | ս |  | *Buenafuente* | կամեո |
| 2006 | ս | Մրջյուն | *El hormiguero* | կամեո |
| 2007 | հֆ |  | *Impávido* | Նորա |
| 2007-2010 | ս | Սև ավազան | *El internado* | Մարիա Ալմագրո / María Almagro |
| 2009 | ս |  | *Divendres* | կամեո |
| 2010 | ս | Պաշտպանվածներ | *Los protegidos* | Хулия / Julia Redondo |
| 2011-2011 | ս | Հրեշտակ կամ դև | *Ángel o demonio* | Մարգո / Margot |
| 2012 | ֆ |  | *Impávido* |  |

Ծանոթագրություններ
------------------

1. 1 2  Internet Movie Database — 1990.
2. ↑  Hablando con.. Marta Torné : "Lo más difícil ha sido grabar las escenas de mi desnudo" « Cristian-tv - La Coctelera Արխիվացված 2012-01-12 Wayback Machine
3. ↑  «*No me apetecía volver a la tele porque es un medio muy agresivo*» (իսպաներեն). Público. 2010 թ․ դեկտեմբերի 17. Արխիվացված է օրիգինալից 2010 թ․ դեկտեմբերի 20-ին. Վերցված է 2013 թ․ հունվարի 22-ին. `{{cite web}}`: Invalid `|url-status=404` (օգնություն)